**27.§**

# Par Ogres novada pašvaldības līdzfinansējumu Ogres sākumskolas projektam „3D- Domājošs dabas draugs”

Izskatot Ogres sākumskolas direktores Māras Bankas 05.01.2015. iesniegumu un noklausoties direktores Māras Bankas sniegto informāciju par sagatavoto projekta pieteikumu „3D- Domājošs dabas draugs” iesniegšanai Latvijas vides aizsardzības fonda (LVAF) administrācijas izsludinātajā projektu konkursā un pamatojoties uz likuma “Par pašvaldībām“ 21. panta 27. daļu,

**balsojot: PAR –** 17 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa),

**PRET** – nav, **ATTURAS** – nav, Ogres novada dome **NOLEMJ:**

1. **Piešķirt līdzfinansējumu** Ogres sākumskolas projektam „3D- Domājošs dabas draugs” **1967,77** (viens tūkstotis deviņi simti sešdesmit septiņi eiro, 77 centi) EUR apmērā jeb 27 % no projekta kopējām izmaksām, kas sastāda 7415,31 EUR.
2. Projekta apstiprināšanas gadījumā *Attīstības nodaļai* **sagatavot** atbalsta vēstuli par finansējuma piešķiršanu un nodrošināt Ogres sākumskolas atskaitīšanos par finansējuma izlietošanu.
3. **Kontroli** par lēmuma izpildi uzdot pašvaldības izpilddirektora 1. vietniekam **Pēterim Špakovskim***.*

 (Sēdes vadītāja,

domes priekšsēdētāja A.Manguļa paraksts)

*Lēmums stājas spēkā ar 23.01.2015.*